text: Pean õigeks, et paratamatutest piinadest pääseda sooviv patsient ja teda ravivad inimesed peaksid omama ka seaduses sätestatud õigust langetada niivõrd raske ja tõsine otsus. Ma ei pea aga õigeks eutanaasia seadustamist olukorras, kus sellest võib saada hoopis arstide või lähedaste süüdistamine inimese mõrvas. Seni, kuni meil pole arsti ja patsiendi suhteid tavaolukorras reguleerivat seadust, on eutanaasia seadustamine ebainimlik.